دونیادا آجلیق‌ چکه‌ن ۸۲۸ میلیون اینسانین ۲۷۸ میلیونو آفریقادا یاشاییر.
بیرلشمیش میللتلر تشکیلاتینین ارزاق و اکینچیلیک هؤرگوتو، آفریقا قالخینما بانکی طرفین‌دن معین ائدیله‌ن بو رقمین، ۲۰۳۰-جو ایلده ۳۱۰ میلیونا چیخابیله‌جگی قونوسوندا اویاردی.
آفریقا، دونیادا ال دیمه‌میش اکین تورپاقلارینین یۆزده ۶۵ کیمی بؤیوک بیر بؤلومونه ائو صاحبلیگی ائدیر.
قاره‌ ۲۰۵۰-جی ایله قدر ۹ میلیارد اینسانی بسله‌مه‌ک اوچون کیفایت قدر اکین ساحه‌سی اولسا دا، ۱۰۰ میلیون تون‌دان چوخ ارزاق وارد ائدیر.
۲۰۲۲-جی ایل آفریقا اکینچیلیک وضعیتی راپورو ایسه ایقلیم دییشیکلیگینین تأثیرلری و کۆره‌سل بحرانلارا دایانیقلیلیق اوچون، آفریقاداکی اکینچیلیک بؤلومونون هر ایل ۲۵۷ میلیارد دلارا احتیاجی اولدوغونو اورتایا قویور.
سؤمورگه‌چی دؤولتلرین، موستقیللیک‌دن اؤنجه‌سی آفریقالی اکینچیلره اؤز احتیاجلارینا اویغون تک تیپ محصول آلما دایاتماسی و بو عادتین بو گون هله ده داوام ائتمه‌سی، قاره‌نین اکینچیلیک ساحه‌سینده قالخینماسینا مانع اولور.
بوندان علاوه، سرعتله آرتان جمعیت، آلت یاپی و تاریم ساحه‌سینده سرمایه‌نین اولماماسی دا آفریقادا ارزاق پروبلئمینی داها دا درینلشدیریر.
قاره‌ده ۳۰دان چوخ سلاحلی تروریستین قروپون اولماسی دا اکینچی‌لیک و حیوانچیلیغا منفی تأثیر گؤستریر.
اؤزللیکه ساحل بؤلگه‌سی و چاد گؤلو حؤوزه‌سین‌ده میلیونلارلا اینسانین ترور و گوونلیک ریسکلری سببی ایله آجلیق و ارزاق گۆونسیزلیگی یاشادیغی بیلینیر.
بیرلشمیش میللتلر تشکیلاتینین رقملری، دونیانین ان اوزون سوره‌ن و مورکب مچاتیشما بؤلگه‌لریندن بیری اولان چاد گؤلو حؤوزه‌سینده یئرلشه‌ن کامرون، چاد، نیجر و نیجری‌ده ۵،۶ میلیون اینسانین جدی ارزاق گۆونسیزلیگی ایله قارشی قارشییا اولدوغونو اورتایا قویور.
بیرلشمیش میللتلر تشکیلاتی، ساحلده ترور هؤرگوتلری سببی ایله آرتان ارزاق گۆونسیزلیگینی قونوسوندا تدبیر آلینمازسا، ۱۸ میلیون اینسانین آجلیق تهلوکه‌سی آلتیندا اولدوغو قونوسوندا اویاریر.
